proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 16 de xaneiro de 2001 pola que se clasifica como formativo-ocupacional a Fundación Laboral da Pizarra.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/03/2001

Advertido erro na devandita orde, publicada no DOG nº 29, do 9 de febreiro de 2001, cómpre efectua-las oportunas correccións:
Na páxina 1.738, columna primeira, liña 43, onde di: «interveñen José Fernández Fernández en nome e representación da central sindical Comisións Obreiras Federación Mineirometalúrxica de Galicia», debe dicir: «interveñen José Fernández Fernández no nome e representación da Asociación Galega de Louseiros, Manuel Ojea Prada e Lázaro Fernández López no nome e representación da central sindical Comisións Obreiras Federación Mineirometalúrxica de Galicia».
RESOLUCIÓN do 26 de xullo de 2001 pola que se resolve a integración de centros bibliotecarios na Rede de Bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 04/09/2001

Vista a proposta do director xeral de Promoción Cultural, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas, pola
que se regula a integración na Rede de Bibliotecas de Galicia,
RESOLVO:
Primeiro.-Intégranse na rede de bibliotecas de Galicia os centros bibliotecarios relacionados no anexo, comezando pola Biblioteca Pública Municipal do Concello de Santa Comba e rematando pola Axencia Municipal de Lectura do Concello de Castro do Val.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servicio público, que deberá axustarse ó estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior ós tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 26 de xullo de 2001.
Jesús Pérez Varela
Conselleiro de Cultura, Comunicación Social y Turismo
ANEXO
-Biblioteca Pública Municipal do Concello de Santa Comba.-Biblioteca Pública Municipal do Centro Social do Concello de Boiro.-Biblioteca Pública Municipal do Concello de Taboada.-Biblioteca Pública Municipal do Concello de Avión.-Biblioteca Pública Municipal do Concello do Irixo.-Biblioteca Pública Municipal do Concello de Tui.-Biblioteca Pública Municipal de Portonovo. Concello de Sanxenxo.-Biblioteca Pública Municipal do Concello de Sanxenxo.-Biblioteca Pública Municipal do Concello de Villalba.-Biblioteca Pública Municipal do Concello de Ribadumia.-Biblioteca Pública Municipal do Concello de Samos.-Axencia Municipal de Lectura do Concello de San Sadurniño.-Axencia Municipal de Lectura San Miguel de Deiro. Concello de Vilanova de Arousa.-Axencia Municipal de Lectura do Concello de Castrelo do Val.
RESOLUCIÓN do 26 de xullo de 2001 pola que se resolve a creación formal e integración de centros bibliotecarios na Rede de Bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 04/09/2001

Vista a proposta do director xeral de Promoción Cultural, en conformidade co establecido no artigo 31 do Decreto 41/2001, do 1 de febreiro, de refundición da normativa en materia de bibliotecas, referente á creación de bibliotecas municipais en colaboración coa Consellería de Cultura, Comunicación Social e Turismo e pola que se regula a integración na Rede de Bibliotecas de Galicia,
RESOLVO:
Primeiro.-Procédese a crear formalmente e integrar na Rede de Bibliotecas de Galicia os centros bibliotecarios relacionados no anexo, comezando pola Biblioteca Pública Municipal do Concello de Petín e finalizando pola Axencia Municipal de Lectura de Guillade do Concello de Ponteareas.
Segundo.-A resolución favorable de creación e integración estará condicionada á sinatura dun convenio onde se recolla a obriga por parte do centro bibliotecario de prestar un servicio público que deberá axustarse ó estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate, da Rede de Bibliotecas de Galicia.
Santiago de Compostela, 26 de xullo de 2001.
Jesús Pérez Varela
Conselleiro de Cultura, Comunicación Social e Turismo
ANEXO
-Biblioteca Pública Municipal do Concello de Petín.-Biblioteca Pública Municipal do Concello de Paradela.-Biblioteca Pública Municipal do Concello de Darbo-Cangas.-Biblioteca Pública Municipal do Concello de Aldán-Cangas.-Biblioteca Pública Municipal do Concello do Hío-Cangas.-Axencia Municipal de Lectura de Escarabote. Concello de Boiro.-Axencia Municipal de Lectura de Canduas. Concello de Cabana.-Axencia Municipal de Lectura de Ameixenda. Concello de Cee.-Axencia Municipal de Lectura de Berdeogas. Concello de Dumbría.-Axencia Municipal de Lectura de Lucín. Concello de Dumbría.-Axencia Municipal de Lectura de San Pedro de Muros. Concello de Porto do Son.
-Axencia Municipal de Lectura de Queiruga. Concello de Porto do Son.-Axencia Municipal de Lectura do Concello de Tordoia.-Axencia Municipal de Lectura Santa Cruz de Ribadulla. Concello de Vedra.-Axencia Municipal de Lectura do Concello de Muras.-Axencia Municipal de Lectura do Concello da Mezquita.-Axencia Municipal de Lectura de Albarellos. Concello de Monterrei.-Axencia Municipal de Lectura do Concello de Rairiz de Veiga.-Axencia Municipal de Lectura do Concello de Vilariño de Conso.-Axencia Municipal de Lectura de Guillade. Concello de Ponteareas.
ORDE do 27 de agosto de 2001 pola que se prorrogan e se modifica a contía das bolsas para realización de teses de doutoramento en temas de investigación mariña convocadas por Orde do 7 de agosto de 1998 (Diario Oficial de Galicia do 20 de agosto).
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 07/09/2001

A orde da Consellería de Pesca, Marisqueo e Acuicultura do 7 de agosto de 1998 aprobaba as bases
que rexerán a convocatoria de bolsas para a realización de teses de doutoramento en temas de investigación mariña.
Nas bases primeira e novena do anexo desta orde establecíase que as bolsas poderían ser prorrogadas por períodos dun ano ata un máximo de catro.
En base a iso,
DISPONSE:
Artigo 1º
Prorróganse por un novo período dun ano as bolsas concedidas por orde da Consellería de Pesca, Maris
queo e Acuicultura do 17 de novembro de 1998 (DOG do 30 de novembro), sendo o inicio do período da prórroga no mes de decembro de 2001.
Artigo 2º
A contía das bolsas será de 1.680.000 pesetas, aboables en doce mensualidades de 140.000 pesetas cada unha, nas que se aplicará a correspondente retención fiscal.
Artigo 3º
Para estas bolsas destinarase ata un máximo de seis millóns setecentas vinte mil pesetas (6.720.000 pesetas) con cargo á aplicación orzamentaria 12.04.432.A.480.0 dos orzamentos xerais da Comunidade Autónoma dos anos 2001 e 2002 (490.000 pesetas no ano 2001 e 6.230.000 pesetas no ano 2002).
Disposicións derradeiras
Primeira.-A estas bolsas seranlle de aplicación as restantes normas relacionadas na Orde do 7 de agosto de 1998.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de agosto de 2001.
P.D. (Orde 17-12-1997, DOG nº 246
do 22 de decembro)
Miguel Ángel López Sieiro
Secretario xeral da Consellería de Pesca,
Marisqueo e Acuicultura
CORRECCIÓN de erros.-Resolución do 10 de agosto de 2001 pola que se aproba a primeira emisión en euros de papel de fianzas e subministracións das clases A, B, C, D e E polos valores de 500, 100, 25, 5 e 1 euros.
INSTITUTO GALEGO DA VIVENDA E SOLO — III. OUTRAS DISPOSICIÓNS — 06/09/2001

Advertido erro na devandita resolución, publicada no DOG nº 162, dO 22 de agosto de 2001, cómpre face-la oportuna correción:
Na páxina 11.224, columna dereita, epígrafe Díxitos, desde onde di: «E desde 0.000.001 ata 0.000.020», debe dicir: «E desde 0.000.001 ata 0.020.000».
CORRECCIÓN de erros.-Orde do 28 de febreiro de 2001 pola que se regula o destino de determinados subproductos animais.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 12/03/2001

Advertidos erros na versión en galego da devandita orde publicada no DOG número 43, do 1 de marzo de 2001, deben facerse as oportunas correccións:
-Na páxina 2.601, no seu artigo 2, letra b), na liña onde di: «nas fosas de cadáveres existentes nas propias explotacións, de conformidade coa lexislación vixente», deberá dicir: «nas fosas de cadáveres existentes nas propias explotacións, ou por outros medios previstos na lexislación vixente».
RESOLUCIÓN do 19 de febreiro de 2001 pola que se emprazan as persoas interesadas no recurso contencioso-administrativo, procedemento ordinario 147/2000 4, interposto por Prudencio Moure López, C.B.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 08/03/2001

O Instituto Galego de Promoción Económica (Igape) recibiu do Xulgado do Contencioso-Administrativo número catro da Coruña, oficio no que se lle comunicaba a admisión a trámite do recurso contencioso-administrativo tramitado como procedemento ordinario 147/2000 4, interposto por Prudencio Moure López, contra denegación de subvención consistente en subsidiación ó tipo de xuro solicitada ó abeiro da resolución do Igape do 27 de maio de 1997 (DOG nº 113, do 15 de xuño) pola que se fai público o convenio de apoio financeiro ós investimentos das Pemes financiado mediante contratos de arrendamento financeiro subscrito entre o Igape e as entidades de crédito.
En consecuencia, esta dirección xeral acordou nesta data e de conformidade co disposto nos artigos 48 e 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número catro da Coruña no prazo de 9 días contados desde o seguinte ó da publicación da presente no Diario Oficial de Galicia.
Santiago de Compostela, 19 de febreiro de 2001.
Margarita Rodríguez Rama
Directora xeral do Instituto Galego de Promoción
Económica
RESOLUCIÓN do 6 de febreiro de 2001, da Dirección Xeral de Recursos Mariños, pola que se emprazan os interesados no recurso contencioso-administrativo 02/0004049/2001, interposto pola confraría de pescadores de Cedeira.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 08/03/2001

A Consellería de Pesca, Marisqueo e Acuicultura recibiu da Sala do Contencioso-Administrativo do Tribunal Superior de Xustiza de Galicia providencia pola que se reclama o expediente relativo ó recurso contencioso-administrativo número 02/0004049/2001, interposto pola confraría de pescadores de Cedeira contra a Orde do 27 de decembro de 2001, pola que se aproba o Plan de explotación xeral marisqueira para o ano 2001 (DOG nº 3, do 4 de xaneiro).
En consecuencia, esta consellería acordou con esta data a remisión do correspondente expediente administrativo ó referido órgano xudicial, o que, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, se notifica para xeral coñecemento de tódalas persoas interesadas no procedemento referido e se emprazan para que poidan comparecer como demandado ante a Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 6 de febreiro de 2001.
Javier Pereiro Muñoz
Director xeral de Recursos Mariños
RESOLUCIÓN do 20 de febreiro de 2001 pola que se modifica a do 1 de febreiro de 2000, sobre delegación de funcións en determinados órganos universitarios.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 06/03/2001

Por Resolución do 9 de febreiro de 2001 reestructúrase o equipo de goberno na universidade, suprimíndose o Vicerrectorado de Coordinación do Campus de Santiago de Compostela e a creación do Vicerrectorado de Xestión de Infraestructuras e procedéndose tamén a unha reordenación na dependencia de determinados servicios.
Ademais, a resolución de delegación de funcións do 1-2-2000 (DOG do 1 de marzo), non incorporaba algunhas competencias como a derivada da xestión do cuarto ciclo universitario, competencia que procede incorporar á delegación de funcións.
Por todo o anterior, este rectorado resolveu modifica-la Resolución do 1 de febreiro de 2000 no seguinte sentido:
-O artigo cuarto, letra e), queda redactado do seguinte xeito:
«e) Queda delegada no vicerrector de Infraestructuras:
I. A presidencia da comisión electoral e a execución das súas resolucións.
II. A coordinación e xestión das actuacións da Oficina de Xestión de Infraestructuras, da oficina de Arquitectura e Urbanismo, do Servicio de Comunicacións e dos servicios informáticos.
III. O seguimento e a xestión de contratos de obras e das infraestructuras da USC, sen prexuízo das facultades delegadas ó vicerrector de Asuntos Económicos.
IV. A solicitude de licencias e outros actos de tramitación perante outras administracións públicas, contratistas ou terceiros en materias relacionadas no punto anterior.
V. A dirección operativa do Servimav e do Centro de Competencia de Innovación Educativa e Tecnoloxías da Información e a Comunicación».
-No artigo cuarto, letra f), introdúcense os puntos 6 e 7 coa seguinte redacción:
«6. Os actos e resolucións derivados do cuarto ciclo universitario.
7. A coordinación e dirección dos servicios que se lle encomenden».
-No artigo cuarto, letra g), introdúcese o punto 4 do seguinte teor:
«4. A dirección operativa do Gabinete de Comunicacións».
-No artigo cuarto, letra h), no punto 1. modifícase «Sistema Universitario de Residencias» por «Servicio Universitario de Residencias».
-No artigo cuarto, letra h), introdúcese o punto 13 co seguinte teor literal:
«13. A dirección operativa do COIE».
-No artigo cuarto, letra l), engádese un novo punto 6 da seguinte redacción:
«6. A convocatoria, resolución e impugnación de axudas en materia de normalización lingüística».
-No artigo sétimo introdúcese o punto 22, que queda redactado do seguinte modo:
«22. As derivadas da coordinación da prevención de riscos da USC».
Santiago de Compostela, 20 de febreiro de 2001.
F. Darío Villanueva Prieto
Rector da Universidade de Santiago de Compostela
CORRECCIÓN de erros.-Orde do 7 de febreiro de 2001 pola que se aproban as bases reguladoras para a concesión de subvencións para a modernización e mellora do pequeno comercio en desenvolvemento do programa cuadrienal de modernización do sector comercial retallista de Galicia, e se procede á súa convocatoria para o ano 2001.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/03/2001

Advertidos erros na devandita orde publicada no DOG número 32, do 14 de febreiro de 2001, deben facerse as oportunas correccións:
-Na páxina 1.967, no seu artigo 1.2º.1, letra a), parágrafo segundo, na 2ª liña, onde di: «...concesión dos equipos da Internet...», deberá dicir: «...conexión dos equipos á Internet...».
-Na páxina 1.968, no seu artigo 3.2º, parágrafo 6, na 1ª liña, onde di: «Declaración expresa responsable...», deberá dicir: «Declaración responsable...».
-Na páxina 1.968, no seu artigo 3.2º, parágrafo 8, onde di: «Breve descrición do proxecto e obxectivos que se pretenden acadar», deberá dicir: «Breve memoria descritiva do proxecto, obxectivos que se pretenden acadar e fontes de financiamento».
-Na páxina 1.968, no seu artigo 3.2º, parágrafo 10, onde di: «Certificación acreditativa expedida pola asociación ou agrupación de comerciantes correspondente de que o devandito investimento se enmarca dentro dun proxecto global promovido por elas», deberá dicir: «Certificación acreditativa, expedida pola asociación ou agrupación de comerciantes correspondente, de que o devandito investimento se enmarca dentro dun proxecto global promovido por elas, se é o caso».
-Na páxina 1.969, no seu artigo 9.1º, letra c), onde di: «Certificación acreditativa da non existencia de débedas de natureza tributaria coa Xunta de Galicia», deberá dicir: «Certificación acreditativa da non existencia de débedas de calquera natureza coa Administración da Xunta de Galicia».
RESOLUCIÓN do 26 de febreiro de 2001 pola que se ordena a publicación do acordo do Consello da Xunta de Galicia, do 16 de febreiro de 2001, polo que se declaran festas de Galicia de interese turístico na provincia de Lugo a Festa da Faba de Lourenzá e a Queimada Popular de Cervo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 12/03/2001

O Consello da Xunta de Galicia, na súa reunión do día 16 de febreiro de 2001, adoptou, por proposta do conselleiro de Cultura, Comunicación Social e Turismo, o seguinte acordo:
«Declarar festas de Galicia de interese turístico na provincia de Lugo a Festa da Faba de Lourenzá e a Queimada Popular de Cervo, de conformidade co establecido no Decreto 203/1998, do 25 de xuño, polo que se regulan as declaracións de festas de Galicia de interese turístico».
En cumprimento do disposto no artigo 7 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 26 de febreiro de 2001.
Jesús Pérez Varela
Conselleiro de Cultura, Comunicación Social
e Turismo
ORDE do 9 de marzo de 2001 pola que se prorrogan os prazos de presentación da solicitude única, no ano 2001, de axudas a superficies, animais e indemnización compensatoria, así como a solicitude doutras primas gandeiras, reguladas na Orde do 29 de decembro de 2000.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 12/03/2001

A orde da Consellería de Agricultura, Gandería e Política Agroalimentaria, do 29 de decembro de 2000, publicada no DOG nº 10, do 15 de xaneiro de 2001, regula a solicitude única, no ano 2001, de axudas a superficies, animais e indemnización compensatoria, así como a solicitude doutras primas gandeiras, na Comunidade Autónoma de Galicia.
O artigo 3.1º da devandita orde establece que o prazo de presentación das solicitudes de axuda por cultivos herbáceos, leguminosas en gran, da declaración de superficies forraxeiras, primas por vacas nutrices, pagamentos por extensificación, primas de ovino, cabrún, prima especial de vacún e indemnización compensatoria, empezará a contar o día da publicación da orde no DOG e rematará o día 9 de marzo de 2001.
A orde do Ministerio de Agricultura, Pesca e Alimentación (MAPA), do 8 de marzo de 2001 (BOE nº 59, do 9 de marzo) prorroga o prazo de presentación de determinadas solicitudes de axudas, establecidas nos reais decretos 1839/1999, do 10 de decembro, e 1973/1999, do 23 de decembro, para a campaña 2001/2002.
De acordo coa norma básica estatal, cómpre modifica-lo prazo de presentación das solicitudes previstas na normativa autonómica reguladora desas axudas.
Na súa virtude, conforme o disposto no artigo 30.I.3 do Estatuto de autonomía de Galicia e en uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988,
DISPOÑO:
Artigo único.
O prazo previsto no artigo 3.1º da orde da Consellería de Agricultura, Gandería e Política Agroalimentaria, do 29 de decembro de 2000 (DOG nº 10, do 15-1-2001), para a presentación das solicitudes de axuda por cultivos herbáceos, leguminosas en gran, da declaración de superficies forraxeiras, primas por vacas nutrices, pagamentos por extensificación, primas de ovino e cabrún, prima especial de vacún e indemnización compensatoria, prorrógase ata o 30 de marzo de 2001.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de marzo de 2001.
Juan Miguel Diz Guedes
Conselleiro de Agricultura, Gandería e Política
Agroalimentaria
DECRETO 54/2001, do 22 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da obra de acondicionamento da nova estrada PO-400, variante de Salvaterra, treito: Salvaterra. (Clave N/PO/89.15.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 12/03/2001

Con data do 6 de febreiro de 2001 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da obra de acondicionamento da nova estrada PO-400, variante de Salvaterra, treito: Salvaterra, clave: N/PO/89.15.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintedous de febreiro de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da obra de acondicionamento da nova estrada PO-400, variante de Salvaterra, treito: Salvaterra, clave: N/PO/89.15.1.
Santiago de Compostela, vintedous de febreiro de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
DECRETO 53/2001, do 22 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da obra de acondicionamento da estrada PO-200, treito: Acibeiro-Cachafeiro. (Clave N/PO/90.8.4.2).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 12/03/2001

Con data do 6 de febreiro de 2001 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da obra de acondicionamento da estrada PO-200, treito: Acibeiro-Cachafeiro, clave: N/PO/90.8.4.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintedous de febreiro de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da obra de acondicionamento da estrada PO-200, treito: Acibeiro-Cachafeiro, clave: N/PO/90.8.4.2.
Santiago de Compostela, vintedous de febreiro de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
ORDE do 7 de febreiro de 2001 pola que se lle autoriza ó centro privado Divino Salvador de Vigo (Pontevedra) a imparti-las ensinanzas correspondentes ós niveis I, II e III, modalidade presencial, da educación básica de adultos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/03/2001

Visto o expediente sobre autorización para imparti-las ensinanzas correspondentes ós niveis I, II e III, modalidade presencial, da educación básica de adultos, en quenda de tarde-noite, no centro privado Divino Salvador de Vigo (Pontevedra); iniciado ó abeiro do artigo 5 do Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e do punto primeiro.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
Considerando que o dito centro conta con autorización definitiva, por Orde do 25 de setembro de 1997 (DOG do 7 de novembro), para imparti-la educación secundaria obrigatoria.
Esta consellería, en virtude do establecido no artigo 14 do Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de educación de persoas adultas e os requisitos mínimos dos centros e a proposta da Dirección Xeral de Centros e Inspección Educativa,
DISPÓN:
Primeiro.-Concede-la autorización para imparti-las ensinanzas correspondentes ós niveis I, II e III, modalidade presencial, da educación básica de adultos, en quenda de tarde-noite, ó centro privado Divino Salvador de Vigo (Pontevedra), cos datos que se citan no anexo desta orde.
Segundo.-Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 7 de febreiro de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Coruxo.
Enderezo: Rozo, 49.
Denominación: Divino Salvador.
Código do centro: 36010216.
Titular: Basilio Toyos Alonso.
Composición resultante:
a) Educación infantil: 6 unidades.
b) Educación primaria: 12 unidades.
c) Educación secundaria obrigatoria: 8 unidades.
d) Educación especial: 1 unidade de psíquicos.
e) Educación básica de adultos (quenda de tarde-noite):
Nivel I: 1 unidade.
Nivel II: 1 unidade.
Nivel III: 2 unidades.
CORRECCIÓN de erros.-Orde do 20 de febreiro de 2001 de desenvolvemento do Decreto 304/2000, do 21 de decembro, sobre subvencións a fondo perdido para rehabilitación de vivendas no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 07/03/2001

Advertida a omisión do anexo II da devandita orde e a súa conseguinte non publicación no Diario Oficial de Galicia número 43, do xoves 1 de marzo pasado, páxina 2.601, cómpre publicalo a seguir:
RESOLUCIÓN do 27 de febreiro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Isabel de la Paz de la Paz.
SERVICIO GALEGO DE SAÚDE — III. OUTRAS DISPOSICIÓNS — 09/03/2001

No Xulgado do Contencioso-Administrativo número catro da Coruña tramítase o recurso nº 260/2000 (procedemento abreviado) interposto por Isabel de
la Paz de la Paz na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de técnico especialista de laboratorio, pretende a valoración na fase de concurso dos servicios prestados no Laboratorio de Saúde Pública da Delegación Provincial da Consellería de Sanidade e Servicios Sociais de Lugo, coa súa conseguinte inclusión na relación de aspirantes seleccionados.
O que se notifica para xeral coñecemento de tódalas persoas interesadas no procedemento e se emprazan para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 27 de febreiro de 2001.
Valeriano Martínez García
Director xeral da División de Recursos Humanos
CORRECCIÓN de erros.-Resolución do 23 de xaneiro de 2001, da Dirección Xeral de Montes e Medio Ambiente Natural, sobre medidas para a prevención de incendios forestais durante o ano 2001.
CONSELLERÍA DE MEDIO AMBIENTE — III. OUTRAS DISPOSICIÓNS — 09/03/2001

Advertidos erros na devandita resolución, publicada no Diario Oficial de Galicia número 36, do día 20 de febreiro de 2001, cómpre face-las oportunas correccións:
-Na páxina 2.252, na columna esquerda, no punto 5.4 C, na liña 2 onde di: «...as condicións metereolóxicas...», debe dicir: «...as condicións metereolóxicas...».
-Na columna da dereita, no punto 6, despois do punto e seguido debe engadirse «Queda así mesmo facultado para isto, o persoal pertencente ó SDCIF e ós distritos forestais».
-No punto 8, liña 7 onde di: «...o alcalde ou o axente...», debe dicir: «...ó alcalde ou ó axente...».
-No punto 10, liña 2, onde di: «...públicas ou privadas aínda...», debe dicir: «...públicas ou privadas, aínda...».
RESOLUCIÓN do 27 de febreiro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Rosa Blanco Iglesias e outra.
SERVICIO GALEGO DE SAÚDE — III. OUTRAS DISPOSICIÓNS — 09/03/2001

No Xulgado do Contencioso-Administrativo número un de Santiago de Compostela tramítase o recurso nº 20/2001 (procedemento abreviado) interposto por Rosa Blanco Iglesias e Flora Gándara Carballido contra a resolución deste centro directivo, do 30 de novembro de 2000 (DOG nº 239, do 12 de decembro), pola que se abre un prazo de dez días para presentar solicitudes para vinculacións temporais de diversas categorías de persoal estatutario do Servicio Galego de Saúde.
O que se notifica para xeral coñecemento de tódalas persoas interesadas no procedemento e se lles emprazan para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 27 de febreiro de 2001.
Valeriano Martínez García
Director xeral da División de Recursos Humanos
DECRETO 51/2001, do 22 de febreiro, polo que se resolve o expediente de deslindamento entre os termos municipais dos concellos de Calvos de Randín e Muíños.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/03/2001

O Concello de Calvos de Randín, con data de 15 de xaneiro do 1998, solicita inicio de expediente de deslindamento para determina-la liña límite no tramo comprendido entre os marcos 12, 13 e 14 do seu termo municipal co do concello de Muíños. Remitindo o Concello de Calvos de Randín a documentación á Xunta
de Galicia con data de 12 de abril de 1999 e o Concello de Muíños con data do 27 de maio de 1999.
Tramitado o expediente de acordo co procedemento establecido nas leis 7/1985, do 2 de abril, reguladora das bases do réxime local e 5/1997, do 22 de xullo, de administración local de Galicia, o Instituto Xeográfico Nacional emitiu informe con data 13 de setembro de 1999, presentando alegacións ó mesmo ámbolos concellos dentro do prazo concedido para o efecto.
Visto o disposto nos artigos 41.1º e 44.3º da Lei 5/1997, do 22 de xullo, de administración local de Galicia, segundo os cales os conflictos que poidan suscitarse entre municipios en relación co deslinde dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da Deputación Provincial e da Comisión Galega de Delimitación Territorial, e logo do dictame do Consello Consultivo de Galicia.
Por proposta do conselleiro de Xustiza, Interior e Relacións Laborais, de acordo co dictame do Consello Consultivo de Galicia e logo de deliberación do Con
sello da Xunta de Galicia, na súa reuníon do día vintedous de febreiro de dous mil un,
DISPOÑO:
Artigo único.-Resolve-la cuestión suscitada entre os concellos de Calvos de Randín e Muíños, sobre o deslindamento dos seus termos municipais, no sentido de considerar válida e vixente a liña límite xurisdiccional no tramo 12 e 13 segundo se describe na acta de deslindamento de 8 de xullo de 1935, e a provisionalidade da liña entre os marcos 13 e 14 recoñecendo o marco A de conformidade coas actas de deslinde de 5 de xaneiro de 1897 e de 26 de setembro de 1925, tal e como se reflicte na ortofoto a escala 1:5.000 do Instituto Xeográfico Nacional que se recolle como anexo deste decreto.
Santiago de Compostela, vintedous de febreiro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 20 de febreiro de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000094/2001, interposto por Luis
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/03/2001

Arrojo Martínez.
A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo nº 01/0000094/2001, interposto por Luis Arrojo Martínez, contra a orde da Consellería da Presidencia e Administración Pública do 9 de novembro de 2000, pola que se regula a integración do persoal procedente das cámaras da propiedade urbana de Galicia (DOG nº 222, do 16 de novembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida
sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 20 de febreiro de 2001.
Joaquín López-Rúa Soler
Director xeral da Función Pública
RESOLUCIÓN do 20 de febreiro de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000095/2001, interposto por Luis
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/03/2001

Moreiras Valencia.
A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0000095/2001, interposto por Luis Moreiras Valencia, contra a resolución da Consellería da Presidencia e Administración Pública do 16 de xaneiro de 2001, pola que se desestima recurso de reposición contra a Orde do 9 de novembro de 2000, pola que se regula a integración do persoal procedente da cámaras da propiedade urbana de Galicia (DOG nº 222, do 16 de novembro de 2000).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 20 de febreiro de 2001.
Joaquín López-Rúa Soler
Director xeral da Función Pública
RESOLUCIÓN do 5 de febreiro de 2001, da Delegación Provincial de Ourense, pola que se substitúe un vocal do Consello Provincial de Servicios Sociais de Ourense.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 02/03/2001

O punto 1º do artigo 5 do Decreto 336/1994, do 27 de outubro, polo que se desenvolve a Lei 4/1993, do 14 de abril, de servicios sociais, no relativo ós consellos de servicios sociais, establece que a duración do mandato dos vocais representativos será de catro anos, sen prexuízo da súa reelección e da posibilidade de substitución dos titulares e dos suplentes durante o dito período, por proposta da institución, asociación ou entidade.
Así mesmo, o artigo 15 establece que os consellos provinciais teñen iguais funcións e funcionamento que o Consello Galego de Servicios Sociais e, en concordancia co punto 3º do artigo 5, establece que os vocais do Consello Galego de Servicios Sociais serán nomeados polo presidente do consello e o nomeamento deberá publicarse no Diario Oficial de Galicia.
Por resolución do 14 de de agosto de 2000, da Delegación Provincial de Ourense, noméanse os vocais titulares e suplentes do Consello Provincial de Servicios Sociais de Ourense.
Recibiuse comunicación da Confederación Empresarial de Ourense con data do 23 de xaneiro de 2001, de acordo co punto 4º do artigo 5 do mencionado Decreto 336/1994, do 27 de outubro, na que se propón a substitución dun dos seus representantes titulares.
Por todo o anterior, en aplicación do disposto no artigo 5 e concordantes do Decreto 336/1994, do 27 de outubro, por proposta da Confederación Empresarial de Ourense
RESOLVO:
Substituír a Julia Leal Sánchez e nomear no seu posto de vocal titular a Mª Pilar Gil Carballo en representación da Confederación Empresarial de Ourense.
Contra esta resolución, que pon fin á vía administrativa, de acordo co artigo 109 da Lei 30/1992, do 26 de novembro, do réxime xurídico das administracións públicas e o procedemento administrativo común, poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, segundo o disposto no artigo 10 da Lei 29/1988, do 13 de xullo, reguladora da xurisdicción contencioso-administrativa e no artigo 74 da Lei 6/1985, do 1 de xullo, do poder xudicial, no prazo de dous meses desde o día seguinte ó da súa publica-
ción, de conformidade co artigo 46 da referida Lei 29/1988.
Ourense 5 de febreiro de 2001.
Armando González López
Delegado provincial de Ourense
ORDE do 10 de xaneiro de 2001 pola que se nomean vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 19/01/2001

O Decreto 155/1995, do 3 de xuño, establece a regulación do Consello Galego de Medio Ambiente, determinando que serán nomeados como vocais os representantes das organizacións, institucións e departamentos autonómicos relacionados no seu artigo 3, todos eles con especial vinculación coa protección do ambiente.
Por otra banda, o Regulamento de organización e funcionamento do Consello Galego de Medio Ambiente aprobado no Pleno con data do 12 de abril de 1996, establece a posibilidade de cesa-los seus membros por proposta das organizacións, institucións ou autoridades que promoveron o seu nomeamento, debendo presentarlle a oportuna proposta de novo nomeamento ó presidente do Consello, polo que, solicitada pola Universidade de Santiago de Compostela e polo Centro de Información e Tecnoloxía Ambiental da Consellería de Medio Ambiente, o cesamento dos vocais designados, cómpre acordalo e nomea-los novos representantes propostos.
Por todo isto, en uso da atribución outorgada polo artigo 4 do Decreto 155/1995, do 3 de xuño, polo
que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude do Decreto 482/1997, do 26 de decembro, polo que se establece a estructura orgánica da Consellería de Medio Ambiente,
DISPOÑO:
Artigo 1º
Que cesen como vocais do Consello Galego de Medio Ambiente, en representación das entidades que se citan, agradecéndolle-los servicios prestados a:
José Luis Sánchez López como vocal suplente, en representación da Universidade de Santiago de Compostela.
Xulio Gutiérrez Roger como experto en educación ambiental titular, en representación do Centro de Información e Tecnoloxía Ambiental da Consellería de Medio Ambiente.
Artigo 2º
Designar como vocal suplente en representación da Universidade de Santiago de Compostela no Consello Galego de Medio Ambiente, por proposta dela e en substitución do que causa baixa por esta orde, a persoa que a continuación se relaciona:
Javier Ángel Guitián Rivera como vocal suplente.
Artigo 3º
Designar como experto en educación ambiental titular do Consello Galego de Medio Ambiente, en substitución do que causa baixa por esta orde, a persoa que a continuación se relaciona:
Juan Valiela Villar como experto en educación ambiental titular, en representación do Centro de Información e Tecnoloxía Ambiental da Consellería de Medio Ambiente.
Artigo 4º
Despois dos ditos cesamentos e nomeamentos, os vocais do Consello Galego de Medio Ambiente, por proposta e en representación das entidades que se citan, son os seguintes:
Pola Universidade de Santiago de Compostela:
Como titular: José Ramón Leis Fidalgo.
Como suplente: Javier Ángel Guitián Rivera.
Como expertos/as designados/as polos órganos autonómicos sectoriais, pola área ambiental de educación ambiental:
Como titular: Juan Valiela Villar.
Como suplente: Juan Carlos Yurs Arruga.
Santiago de Compostela, 10 de xaneiro de 2001.
Carlos del Álamo Jiménez
Conselleiro de Medio Ambiente
DECRETO 14/2001, do 18 de xaneiro, polo que se nomea director xeral de Desenvolvemento Rural a Manuel López Casas.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 19/01/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día dezaoito de xaneiro de dous mil un,
Nomeo a Manuel López Casas director xeral de Desenvolvemento Rural.
Santiago de Compostela, dezaoito de xaneiro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
DECRETO 13/2001, do 18 de xaneiro, polo que se nomea director xeral de Producción Agropecuaria a Manuel Díaz Cano.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 19/01/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día dezaoito de xaneiro de dous mil un,
Nomeo a Manuel Díaz Cano director xeral de Producción Agropecuaria.
Santiago de Compostela, dezaoito de xaneiro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
DECRETO 12/2001, do 18 de xaneiro, polo que se dispón que cese José Mariano Pérez Fernández como director xeral de Desenvolvemento Rural.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 19/01/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día dezaoito de xaneiro de dous mil un,
DISPOÑO:
Que cese José Mariano Pérez Fernández como director xeral de Desenvolvemento Rural, agradecéndolle os servicios prestados.
Santiago de Compostela, dezaoito de xaneiro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
CORRECCIÓN de erros.-Orde do 24 de outubro de 2000 pola que se normalizan os documentos para a prescrición, dispensación e uso do medicamento veterinario e o Libro de Rexistro de Tratamentos Veterinarios na Comunidade Autónoma de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 12/01/2001

Advertido un erro na citada orde, publicada no Diario Oficial de Galicia nº 215, do 7 de novembro de 2000, cómpre proceder á súa rectificación:
Na páxina 14.973 e 14.974, na letra B) do anexo I, Receita veterinaria normalizada para pensos medicamentosos. Exemplares: no orixinal e dúas copias do modelo normalizado de receita, onde di: «Caduca ós trinta días/Caduca a los treinta días», debe dicir: «Caduca ós dez días/Caduca a los diez días».
Na páxina 14.974, no reverso da 2ª copia da receita, onde aparece «normas de emprego/normas de empleo», ó final, figurará a lenda: «A medicación precrita non superará o tratamento de máis dun mes/La medicación prescrita no superará el tratamiento de más de un mes».
ORDE do 29 de decembro de 2000 pola que se modifica a do 17 de xullo de 2000 de regulación da prestación ortoprotésica na Comunidade Autónoma de Galicia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 12/01/2001

O 1 de novembro de 2000 entrou en vigor a orde da Consellería de Sanidade e Servicios Sociais, do 17 de xullo de 2000, de regulación da prestación ortoprotésica na Comunidade Autónoma de Galicia, que ten por obxecto a aprobación do catálogo xeral de material ortoprotésico. O referido catálogo contén os productos sanitarios suxeitos a financiamento polo Servicio Galego de Saúde ás persoas con dereito a cobertura sanitaria dentro do Sistema Sanitario de Saúde.
Por outra banda, mediante a aprobación do dito catálogo procédese á fixación para cada producto das contías máximas financiadas polo Servicio Galego de Saúde.
Esta orde consideraba no artigo 2, punto 3º os centros de atención especializada confirmarán, ademais, que a prestación ortoprotésica é con cargo ó Servicio Galego de Saúde, utilizando para iso o modelo que se inclúe no anexo III a esta orde.
Advertidas as dificultades que para os usuarios da prestación ortoprotésica supón cubri-lo referido
anexo III e dada a reiteración nalgunha medida do contido descrito co do artigo 4, punto 6º, da mesma orde en tódolos casos os beneficiarios da prestación ortoprotésica do Servicio Galego de Saúde, para acceder e ter dereito a ela, deberán acredita-la dita condición.
En uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Suprímese o punto 3º do artigo 2 e mailo anexo III da Orde do 17 de xullo de 2000, de regulación da prestación ortoprotésica na Comunidade Autónoma de Galicia.
Disposición adicional
O Servicio Galego de Saúde non requerirá as esixencias relacionadas co anexo III nos convenios subscritos ó amparo do artigo 4.1º da referida Orde do 17 de xullo de 2000.
Disposición derradeira
Esta orde entrará en vigor o 1 de xaneiro de 2001.
Santiago de Compostela, 29 de decembro de 2000.
José Mª Hernández Cochón
Conselleiro de Sanidade e Servicios Sociais